Ivan Ilić

Ivan Ilić (v srbskej cyrilike: Иван Илић, * 14. august 1978, Belehrad, Srbsko) je americký klavírny virtuóz srbského pôvodu. Momentálne žije v Paríži.

 Životopis 
Narodil sa 14. augusta 1978 v Belehrade, vo vtedajšej Juhoslávii. Na Kalifornskej univerzite v Berkeley študoval odbory matematika a hudba.John Terauds: "For Ivan Ilić, piano is a way of life", The Toronto Star, 12. február 2009. Chvíľu taktiež navštevoval hudobné konzervatórium v San Franciscu. Absolvoval postgraduálne štúdium na parížskom konzervatóriu, kde získal Premier Prix. Pokračoval na École Normale de Musique de Paris. Jeho učiteľmi vo Francúzsku boli medzi inými aj François-René Duchâble, Christian Ivaldi a Jacques Rouvier.In-depth interview (in French) on Pianobleu.com, October 2008 (fr)

 Kariéra 
Vystupujúc v prvom rade ako sólista, Ilić je známy svojimi interpretáciami francúzskej hudby, predovšetkým prác Clauda Debussyho. V októbri 2008 mu na francúzskom nahrávacom labeli Paraty vyšla jeho nahrávka 24 Debussyho prelúdií (Debussy - Préludes pour piano, Livres 1 et 2), ktorá bola vo Francúzsku ocenená Mezzo TV´s Critics Choice.Biography on Ivan Ilić's website Kritici Fanfare Magazine zaradili nahrávku medzi 5 najlepších roku 2008.Fanfare Magazine 'Want List', Fanfaremag.com, December 2009. Rovnakým spôsobom bola ocenená aj francúzskou internetovou stránkou Classique News. Ilić, ktorý upravil poradie prelúdií na albume, musel neskôr svoje kontroverzné rozhodnutie vo viacerých interview obhajovať.Detailný rozhovor  s Keirom Smartom, Glasgow, August 2008.

Sústredí sa predovšetkým na sólistický repertoár. Nahral práce od J.S. Bacha, Händla, Haydna, Beethovena, Chopina, Schumanna, Liszta, Brahmsa, Debussyho, Ravela a Luciena Durosoira. Do svojich recitálov však často zahŕňa aj súčasú hudbu. Medzi rastúcim počtom skladateľov, ktorí pre neho napísali nové práce nechýbajú mená ako John Metcalf, Keerif MakanPoznámka ohľadom "Afterglow" na webovej stránke Keerila Makana  a Dmitri Tymoczko. Jeho ďalšou nahrávkou bude album štúdií na Chopinove etudy od Leopolda Godowského (22 Chopin Studies by Leopold Godowsky).Michael Johnson: "A left-handed complement to Chopin: An interview with Ivan Ilić" , Clavier Companion, vydanie júl-august 2011

Ilić vystupoval v Carneggie Hall, Weill Hall v New Yorku, Wigmore Hall, Glenn Gould Studio a v írskej National Concert Hall.

Od začiatku júna 2011 sú viaceré nahrávky Ivana Ilića k dispozícii na stránke IMSLP.

 Diskografia 
 Ivan Ilić, pianiste - oeuvres de Brahms, Beethoven et Chopin, Mairie de Paris
 Elegance and Refinement - Baroque Suites, French Sweets, MagnatuneAlbumy Ivana Ilića na Magnatune.com 
 Fugitive Visions - Piano Masterworks by Chopin and Liszt, Magnatune
 Romantic - Powerful Miniatures by Schumann and Brahms, MagnatuneZoznam albumov Ivana Ilića na Amazon.com
 Vitality and Virtuosity - Sonatas by Haydn and Beethoven, Magnatune
 Transcendental - Transcriptions by Brahms and Godowsky, Magnatune
 Claude Debussy - Préludes pour piano, Livres 1 et 2, ParatyCD k Debussymu na webovej stránke Paraty
 Leopold Godowsky - 22 Chopin Studies, ParatyRecenzia a rozhovor k nahrávke 22 Chopin Studies by Leopold Godowsky na Earbits.com , 4. január 2012.

 Herectvo a písanie 
V roku 2010 herecky debutoval v krátkom filme Luca Plissonneaua, Izákova voľba (Les Mains), kde sa predstavil v hlavnej role Izáka.Recenzia snímky Izákova voľba na  The Independent Critic V roku 2011 si zahral postavu Glenna Goulda v novom krátkom filme Benoîta Maireho, Pastier (Le Berger) po boku známeho herca Lou Castela.Film Pastier na webovej stránke Centre Pompidou  Píše o hudbe na internetovú stránku Washington Times.Ivan Ilić. "Poise and perseverance: The story of Paul Wittgenstein, the one-armed pianist", The Washington Times, 4. december 2011.Ivan Ilić. Leopold Godowsky, pianist and composer, reborn in the 21st century, The Washington Times, 18. január 2012.

 Referencie 

Kategória:Klaviristi USA
Kategória:Absolventi University of California, Berkeley
Kategória:Osobnosti USA srbského pôvodu
Kategória:Osobnosti z Belehradu